Firuzobodiy
Firuzobodiy(Toʻliq ismi: Majdiddin abu Tohir Muhammad ibn Yoqub sh-Sheroziy) — lugʻatshunos, arab leksikografiyasining namoyondasi. 1329 — yilda Qozorun shahrida tugʻilgan, 1414 — yil Zubayda shahrida vafot etgan. „Al-Qomus“ lugʻatining muallifi. U tafsir, hadis, filolog va leksikograf olimlar biografiya siga oid koʻplab asarlar yaratgan. Olimning „Al-Bulgʻa fi tarix aimat al-lugʻa“ asari arab leksikografiyasini oʻrganishda muhim manba sifatida qayd etilgan. „Al-Qomus“ asari Sagʻoniyning „Al-Ubob“ lugʻati asosida tuzilgan. Avval boshda, sar 60 jildni oʻz ichiga olgan. Ammo, Firuzobodiy uni qisqartirib, 2 jild shakliga keltirgan. Lugʻatning tarkibi 6000 soʻzdan iborat. „Al-Qomus“ asari klassik arab tili leksikasi va adabiyotini oʻrganuvchilar uchun juda ham muhim manba ekanligi tilshunoslar tomonidan taʼkidlab oʻtilgan. Lugʻatshunos Zubaydiy „Toj al-Aruz“ lugʻatini „Al-Qomus“ asosida yaratgan. „Al-Qomus“ bir-necha marotaba nashr etilgan, Xorijiy tillardan lotin va usmonli turk tiliga tarjima qilingan. Asarning qadimgi qoʻlyozmasi Oʻz. Res. Fanlar akademiyasining qoʻlyozmalar foʻndida saqlanadi.